CELEX: 32021R0804
Language: mt
Date: 2021-05-20 00:00:00
Title: Regolament ta’ Implimentazzjoni tal-Kunsill (UE) 2021/804 tal-20 ta’ Mejju 2021 li jimplimenta l-Artikolu 15(3) tar-Regolament (UE) Nru 747/2014 dwar miżuri restrittivi fid-dawl tas-sitwazzjoni fis-Sudan

21.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 180/1
               
            
         REGOLAMENT TA’ IMPLIMENTAZZJONI TAL-KUNSILL (UE) 2021/804
         tal-20 ta’ Mejju 2021
         li jimplimenta l-Artikolu 15(3) tar-Regolament (UE) Nru 747/2014 dwar miżuri restrittivi fid-dawl tas-sitwazzjoni fis-Sudan
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 747/2014 tal-10 ta’ Lulju 2014 dwar miżuri restrittivi fid-dawl tas-sitwazzjoni fis-Sudan u li jħassar ir-Regolamenti (KE) Nru 131/2004 u (KE) Nru 1184/2005 (1), u b’mod partikolari l-Artikolu 15(3) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fl-10 ta’ Lulju 2014, il-Kunsill adotta r-Regolament (UE) Nru 747/2014.
                  
               
                     (2)
                  
                  
                     Fil-5 ta’ Marzu 2021, il-Kumitat tal-Kunsill tas-Sigurtà tan-Nazzjonijiet Uniti (KSNU) stabbilit skont ir-Riżoluzzjoni 1591 (2005) tal-KSNU approva t-tneħħija ta’ persuna waħda mil-lista ta’ persuni u entitajiet soġġetti għal miżuri restrittivi.
                  
               
                     (3)
                  
                  
                     L-Anness I għar-Regolament (UE) Nru 747/2014 għandu għalhekk jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness I għar-Regolament (UE) Nru 747/2014 huwa emendat kif stabbilit fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta’ Mejju 2021.
            
               
                  Għall-Kunsill
               
               
                  Il-President
               
               A. SANTOS SILVA
            
         
         
            (1)  ĠU L 203, 11.7.2014, p. 1.
      
      
         
            ANNESS
            Fil-lista li tinsab fl-Anness I għar-Regolament (UE) Nru 747/2014, titħassar l-entrata għall-persuna li ġejja:
            
                        3.
                     
                     
                        
                           SHAREIF, Adam.